Zhantas/Cleaned-Uzbek_Wikipedia huggingface dataset:
Vadim Kozlov

Vadim Valentinovich Kozlov (1930-yil 16-yanvar, Toshkent – 2010-yil 9-sentyabr, Saratov) – sovet va rus tibbiyot olimi, tibbiyot fanlari doktori, professor, sud tibbiyoti boʻyicha mutaxassis. Saratov davlat yuridik akademiyasining yuridik psixologiya va sud ekspertizasi kafedrasi asoschisi va mudiri (1975–1995). Rossiya Federatsiyasi oliy kasb-hunar taʼlimining faxriy xodimi.

 Hayoti 
Vadim Valentinovich Kozlov 1930-yil 16-yanvarda Toshkent shahrida tavallud topgan.

1954-yil – Saratov davlat tibbiyot institutini tamomlagan, 1954–1961-yillarda – professor M. I. Rayskiy nomidagi Saratov davlat tibbiyot instituti sud tibbiyoti kafedrasi xodimi boʻlib faoliyat yuritgan.

Kozlov 1974-yilda – Tibbiyot fanlari doktori ilmiy darajasini olish uchun „Tana jarohatlarining ogʻirlik darajasini sud-tibbiy aniqlash uchun materiallar (tibbiy va yuridik dispozitsiyalar)“ mavzusida dissertatsiya himoya qiladi (ilmiy maslahatchilar V. M. Smolyaninov va D. P. Rasseikin).

1975–1995-yillarda – Saratov davlat yuridik akademiyasining yuridik psixologiya va sud ekspertizasi kafedrasining asoschisi va birinchi mudiri boʻldi.

Kozlovga 1977-yilda – professor unvoni berilgan.

Olim 2010-yil 9-sentyabrda Saratovda vafot etgan. U Saratov shahridagi yahudiy qabristoniga dafn etilgan.

 Ilmiy faoliyati 
Professor Kozlovning ilmiy faoliyatining asosiy yoʻnalishi sud-travmatologiyasi, tirik odamlarni tekshirish va ekspertiza qilish edi. U sud-tibbiyot ekspertizalarida ishtirok etgan, huquqni muhofaza qilish organlari va ekspert muassasalari xodimlariga maslahat yordami koʻrsatdi.

Kozlov ishlagan yillari davomida 100 dan ortiq ilmiy ishlar, shu jumladan bir necha marta qayta nashr etilgan bir nechta monografiyalar, bir qator darsliklarni nashr ettirganSankt-Peterburgskiy universitet MVD Rossii // Rabochaya programma uchebnoy dissiplini „sudebnaya meditsina i sudebnaya psixiatriya“. Huquqshunoslik, Sotsialistik qonuniylik, Sud-tibbiyot kabi yetakchi ilmiy jurnallarda faol nashr etilgan.

Saratov 1965-yildan davlat tibbiyot universiteti sud-tibbiyot shifokorlari ilmiy jamiyati boshqaruvi aʼzosi boʻlgan.

 Mukofotlari 
Vadim Kozlov 1984-yilda Saratov „Mehnat faxriysi“ medali, 2002-yilda II darajali „Vatanga xizmatlari uchun“ ordeni va 2006-yilda Rossiya Federatsiyasi Oliy kasb-hunar taʼlimining faxriy xodimi nominatsiyalari bilan taqdirlangan.

 

Turkum:Mehnat faxriysi medali sohiblari
Turkum:Tibbiyot fanlari doktorlari
Turkum:2010-yilda vafot etganlar
Turkum:9-sentyabrda vafot etganlar
Turkum:Toshkentda tugʻilganlar
Turkum:1930-yilda tugʻilganlar
Turkum:16-yanvarda tugʻilganlar
Eskender Mustafayev

Mustafayev Eskender Ametovich (1981-yil 17-iyulda tugʻilgan) paralimpiyachi suzuvchi. U 2012-yilgi Yozgi Paralimpiya oʻyinlarida Ukraina nomidan qatnashib, 50 metrga erkin usulda suzishda oltin, 2013-yilda IPC suzish boʻyicha jahon chempionatida ikkita oltin va ikkita kumush medalni qoʻlga kiritgan. Mustafayev 2015-yilgi IPC suzish boʻyicha jahon chempionatida Rossiya nomidan qatnashib, bittadan oltin va bronza medallarini qoʻlga kiritgan.

 Hayoti 
Eskender Mustafayev Toshkent viloyatining Chinoz shahrida tugʻilgan. Besh yoshida unga Charcot-Marie-Tooth kasalligi tashxisi qoʻyilgan. U uylangan, xotini Yuliyadan bir qizi bor. Mustafayev avvalroq ukrainalik paralimpiyachi Olga Mustafoyeva bilan turmush qurgan edi. U ukrain tilini bilmaydi va rus tilida gapiradi.

 Suzuvchilik faoliyati
Mustafayev 2008-yilda Ukrainaning Sevastopol shahrida bel va qoʻlning zaifligini reabilitatsiya qilish rejimi doirasida suzishni boshlagan. U dastlab qilichbozlikka qiziqqan, ammo, suzishga ahd qilgan, chunki uning qoʻlidagi muammolar qilichbozlik bilan shugʻullanishiga halaqit berar edi. 2011-yilda Mustafayev terma jamoa safida debyut qilgan va Germaniyaning Berlin shahrida boʻlib oʻtgan suzish boʻyicha IPC Yevropa chempionatida Ukraina delegatsiyasi aʼzosi sifatida erkaklar oʻrtasida 50 metrga S4 erkin suzishda ishtirok etgan.

Mustafayev 2012-yilgi Yozgi Paralimpiya oʻyinlarida Qrim viloyatidan qatnashgan uch ukrainalik sportchidan biri boʻlgan. 2012-yilda Londonda 31 yoshli Mustafayev S4 suzish boʻyicha 50 metrga erkin usulda suzish boʻyicha 38,26 soniya natija bilan oltin medalni qoʻlga kiritgan.Shuningdek, Londondagi suzish dasturida 100 metrga erkin usulda, 50 metrga chalqancha va 200 metrga erkin usulda suzish bahslarida ham ishtirok etgan. 2012-yilgi natijalarilardan soʻng Mustafayev sportdagi yutuqlari uchun „Buyuk xizmatlari uchun“ ordeni bilan taqdirlanganUkaz Prezidenta Ukraїni № 546/2012 vіd 17 veresnya 2012 roku „Pro vіdznachennya derjavnimi nagorodami Ukraїni“Paralimpiysi iz Krima udostoeni ordenov knyagini Olgi.

Monrealda boʻlib oʻtgan 2013-yilgi IPC suzish boʻyicha jahon chempionatida Mustafayev erkaklar oʻrtasida 50 metrga S4 erkin uslubda suzishda 37,96 soniya natija bilan oltin medalni qoʻlga kiritgan. U erkaklar oʻrtasida 100 metrga erkin uslubda suzishda oʻtkazilgan bahslarda sloveniyalik Darko Dyurichga sekundning uchdan bir qismiga yutqazib, kumush medalni qoʻlga kiritgan.

Mustafayev 2014-yilda rasmiy ravishda fuqaroligini oʻzgartirdi va hozirda xalqaro musobaqalarda Rossiya sharafini himoya qilib kelmoqda.

Mustafayev 2014-yilgi IPC suzish boʻyicha Yevropa chempionatini oʻtkazib yuborgan. 2015-yilda u IPC Jahon chempionatida Rossiya sharafini himoya qilgan va 4 x 50 m erkin estafetada 20 ball bilan bronza medalini qoʻlga kiritgan. 100 metrga erkin uslubda va 50 metrga chalqancha uslubda suzish boʻyicha oʻtkazilgan musobaqalarda esa saralashdan oʻta olmagan.

 

 
 Eskender Mustafaev – Russian Federation – Glasgow 2015 IPC Swimming World Championships at the International Paralympic Committee
 Eskender Mustafaiev – Ukraine – Montreal 2013 IPC Swimming World Championships at the International Paralympic Committee
Grigoriy Kleymits

Grigoriy Davidovich Kleymits (17-avgust 1945-yil, Toshkent, OʻzSSR, SSSR – 20-sentyabr 1998-yil, Sankt-Peterburg, Rossiya) 1970-yillarda mashhur VIA „Singing Guitars“ning mashhur musiqachisi boʻlgan. Rossiyada xizmat koʻrsatgan artist (1998-yil).

 Biografiyasi 
Kleymits 1945-yil 17-avgustda Toshkent shahrida tavallud topgan. 1952-yilda uning oilasi Leningradga koʻchib oʻtdi. Otasi David Grigoryevich Kleymits Leningrad konservatoriyasida dars bergan. Onasi Sofya Ilinichna musiqa maktabini skripka boʻyicha tamomlagan, ammo butun umri davomida hisobchi boʻlib ishlagan. Opasi Yevgeniya musiqa maktabi va institutini tugatgan va musiqa maktabida dars bergan.

Edita Piyexa 1976-yilda G. Kleymitsni musiqiy direktor va pianinochi sifatida oʻz jamoasiga taklif qildi. Bu davrda „Pridet i k vam lyubov“, „Ballada o Tane Savichevoy“, „Stariy royal“, „A jizn prodoljayetsya“, „Gorko“ va boshqa koʻplab xitlar yaratildi.

Kleymits istedodli pianinochi edi. U koʻplab musiqachilar va sanʼat ustalari bilan hamkorlik qilgan.

Grigoriy Kleymits ishtirokida teledasturlar suratga olindi: „Grigoriy Kleymits“ (boshlovchi Irina Taymanova, (hozirgi MTV), „Nou Smoking“ (boshlovchi K. Nabutov), „Odnajdi vecherom“ D. Nagiyev va S. Rost bilan, „Muzikalniy ring“, „Vezyot je lyudyam“ va boshqalar.

U 1998-yil 20-sentyabrda „Drujba“ ansambli asoschisi Aleksandr Bronevitskiy xotirasiga bagʻishlangan kechada „Conti“ kazinosining Gigant zalida „Drujba“ guruhining sobiq solisti Vitaliy Korotayev bilan qoʻshiq kuylayotganda yurak xurujidan vafot etdi.

 Oilasi 
Birinchi xotini – Irina Vitaliyevna Ponarovskaya (1953), sovet va rus jaz, estrada xonandasi, kino aktrisasi, teleboshlovchi.

Ikkinchi xotini – Marina Anatolyevna Kleymits (1953-yil 12-may – 2007-yil 9-oktyabr), Rossiya Federatsiyasi Yozuvchilar uyushmasi aʼzosi, shoira

 Mukofotlari 
1998-yil 13-oktyabrda 1229-sonli qaror bilan Rossiya Federatsiyasining xizmat koʻrsatgan artisti unvoniga sazovor boʻlgan.

 

Turkum:Sankt-Peterburgda vafot etganlar
Turkum:1998-yilda vafot etganlar
Turkum:20-sentyabrda vafot etganlar
Turkum:Toshkentda tugʻilganlar
Turkum:1945-yilda tugʻilganlar
Turkum:17-avgustda tugʻilganlar
Osmanov Dilyaver

Osmanov Dilyaver Ibraimovich (1959-yil 17-iyul, Bekobod, Toshkent viloyati) – qrim tatarlaridan boʻlgan sovet va ukrain shoiri va publitsist. „Yildiz“ jurnali bosh muharriri (2009-yildan). Tatariston Respublikasi Yozuvchilar uyushmasi aʼzosi(1993), Ukraina Jurnalistlar milliy uyushmasi va Ukraina teatr arboblari milliy uyushmasi aʼzosi. Tatariston Respublikasi va Qrim Avtonom Respublikasida xizmat koʻrsatgan artist. KIPU oʻqituvchisi. Tarix fanlari nomzodi. Qrim-tatar va rus tillarida ijod qiladi.

 Hayoti 
Osmanov Dilyaver Ibraimovich 1959-yil 17-iyulda O‘zbekiston SSR, Toshkent viloyati, Bekobod shahrida oddiy ishchi oilasida tugʻilgan. Millati qrim-tatar. Yoshligidan ijod bilan shugʻullangan. 1966-yilda u boshlangʻich maktabda oʻqishni boshlagan, bir vaqtning oʻzida musiqa maktabida ham taʼlim olgan. 1979-yilda maktabni tugatgach, Qozon madaniyat universitetiga oʻqishga kirgan. Uchinchi kursda esa Qozon konservatoriyasiga oʻqishga kirgan va uni 1985-yilda xalq cholgʻulari fakulteti boʻyicha tamomlagan.

1984-yildan 1989-yilgacha Qozondagi turli musiqa muassasalarida ishlagan. 1993-yilda Tatariston Respublikasi Yozuvchilar uyushmasi aʼzosiga aylangan. 1989-yilda Qrimga koʻchib oʻtgan.

1980-yildan boshlab matbuotda yozuv va sheʼrlarini chop etib kelagan. Ijod naʼmunalari Qrim tatarlarining „Yildiz“ jurnalida, Qozondagi „Idel“ va „Kazan utlari“ jurnallarida nashr etilgan. Qrimga koʻchib oʻtgach, mahalliy nashrlarda chop etilgan. Uning sheʼriyati va jurnalistik materiallari mavzulari orasida Qrim-tatar milliy harakati va Qrim-tatarlarning deportatsiyasi va Qrim-tatar xalqining huquqlarini tiklash bor. Bundan tashqari, Osmonov Qozon „Tatar-inform“ ga Qrim tatarlarining hayoti haqida materiallar taqdim etagan. Qrim-tatar musiqali drama teatri uchun pyesalar muallifi va tarjimoni ham boʻlgan.

1999-yildan boshlab Qrim muhandislik-pedagogika universitetida ishlagan. Tarix fanlari nomzodi boʻlgan.

Qrim-tatar yozuvchilar uyushmasi kotibi, NSJU prezidiumi aʼzosi, Ukraina teatr xodimlari milliy uyushmasi aʼzosi boʻlgan. Kotib sifatida u Eshref Shemy-Zadeh mukofotini berish komissiyasi aʼzosi ham boʻlgan. Deport qilingan fuqarolar ishlari boʻyicha Respublika milliy ishlar qoʻmitasining Jengiz Dagʻji asarlarini nashr etish boʻyicha tahrir hay’ati aʼzosi boʻlgan.

2009-yildan „Yildiz“ jurnalining bosh muharriri boʻlib ishlay boshlagan.

Osmonovning tashabbusi bilan Belogorsk shahrida Bekir Chobanzodaning haykali oʻrniga yodgorlik toshi oʻrnatilgan va Komsomolskaya koʻchasi Chobanzoda sharafiga nomlangan.

 Mukofotlari va unvonlari 
 Tatariston Respublikasida xizmat koʻrsatgan artist (2003)
 Qrim Avtonom Respublikasida xizmat koʻrsatgan artist (2010)

 

Turkum:Bekobodda tugʻilganlar
Marina Aganina

Marina Aganina Andreyevna (1985-yil 21-iyun, Toshkent, Oʻzbekiston SSR) – oʻzbekistonlik figurali uchish boʻyicha nafaqadagi sportchi. Artyom Knyazev bilan 2004—05-yillardagi Oʻzbekiston milliy chempioni va 2006-yilgi Qishki Olimpiada oʻyinlarida ishtirok etgan.

 

 

 
 

Turkum:Yashayotgan insonlar
Turkum:Oʻzbekistonlik ayol juftlik konkida uchuvchilar
Turkum:Rossiyadagi oʻzbekistonlik muhojirlar
Turkum:Oʻzbekiston uchun Osiyo oʻyinlari bronza medali sohiblari
Turkum:21-asrda Oʻzbekiston ayol sportchilari
Mixail Kleandrov

Mixail Ivanovich Kleandrov (1946-yil 14-avgust, Toshkent) – Rossiya Federatsiyasi Konstitutsiyaviy sudining isteʼfodagi sudyasi, Rossiya Federatsiyasida xizmat koʻrsatgan huquqshunos (1996), Rossiya Federatsiyasida xizmat koʻrsatgan fan arbobi (2011), Yuridik fanlar doktori, professor, Rossiya Fanlar akademiyasining muxbir aʼzosi (1997). „Bolshoy Tyumenskoy ensiklopedii“ ilmiy-tahrir kengashi va tahrir hay’ati aʼzosi (2004).

 Tarjimai holi 
Mixail iqtisodchi oilasida tavallud topgan. 1970-yilda Tojikiston Davlat universitetining huquqshunoslik fakultetini tamomlagan.

Mixail Kleandrov 1989-yildan 1993-yilgacha Tyumen davlat universiteti kafedra mudiri lavozimida ishlagan.

1993-yildan 1995-yilgacha MDH xoʻjalik sudi sudyasi boʻlgan.

U 1995-yildan 2003-yilgacha Tyumen viloyati arbitraj sudi raisi.

Mixail Konstitutsiyaviy sudining sudyasi etib tayinlangan. 2016-yil 1-sentyabrdan Rossiya Federatsiyasi Konstitutsiyaviy sudining isteʼfodagi sudyasi hisoblanadi.

2016-yildan Rossiya davlat adliya universiteti qiyosiy huquq kafedrasi bosh ilmiy xodimi lavozimida faoliyat olib borgan.

Oʻgʻli Ivan (1979-yilda tugʻilgan) – sudya, yuridik fanlar nomzodi.

 Asosiy ishlari 
Advokat tomonidan dissertatsiya tadqiqoti mavzusini tanlash to'g'risida (Tyumen, 2002);

MDHga aʼzo davlatlarning sud tizimlari: qonunchilik taʼminoti (2002);

Huquqshunoslikka nomzodlik dissertatsiyasi: tadqiqotchining ilk qadamlari, mavzu tanlash va ishlab chiqish (M., 2003; 3-nashr. 2007);

Sudya maqomi. Yuridik va tegishli komponentlar (2008);

Korxonada yuridik xizmatlar instituti (2013).

 Mukofotlari 
Mixail Kleandrov 2016-yil 4-iyulda IV darajali „Vatanga xizmatlari uchun“ ordeni, 2003-yil 21-sentyabrda Doʻstlik ordeni, Rossiya Federatsiyasining xizmat koʻrsatgan huquqshunosi, Rossiya Federatsiyasida xizmat koʻrsatgan fan arbobi, 2006-yilda Tyumen viloyatining faxriy huquqni muhofaza qilish xodimi, 2005-yilda Tyumen davlat universitetining „Buyuk yutuqlari uchun“ medali, Gyugo Grotius nomidagi xalqaro mukofot va 1998-yilda – MDH hududida Inson huquqlari boʻyicha sudni tashkil etish taklifini asoslagani uchun mukofotlar bilan taqdirlangan.

 

Turkum:Rossiyaning Doʻstlik ordeni sohiblari
Turkum:Vatan oldidagi xizmatlari uchun 4-darajali ordeni sohiblari
Turkum:Toshkentda tugʻilganlar
Turkum:Yashayotgan insonlar
Turkum:1946-yilda tugʻilganlar
Turkum:14-avgustda tugʻilganlar
Hamid Zoxir

Hamid Zoxir Aʼlam oʻgʻli (1888-yil , Toshkent, Turkiston – 1936-yil 15-iyul, Toshkent, Oʻzbekiston SSR) sovet davlat va partiya arbobi Oʻzbekistonning Moskvadagi birinchi doimiy vakiliSovetskaya Ensiklopediya. – 1926—1947..

 Faoliyati 
1918-yildan boshlab Kommunistik partiyaning dastlabki aʼzolaridan biri boʻlgan.

1924—1925-yillarda Oʻzbekistonning Moskvadagi birinchi vakolatli vakili etib tayinlangan. Shuningdek, 1925-yilda u SSSR Markaziy Ijroiya Qoʻmitasining 3-chaqiriqida deputat sifatida ishtirok etgan, shuningdek, SSSR Markaziy Ijroiya Qoʻmitasi Prezidiumi aʼzoligiga nomzod etib saylangan. 1927—1929-yillarda Oʻzbekiston Xalq xoʻjaligi Oliy Kengashining raisi boʻlgan.

1929—1934-yillarda Butunittifoq Kompartiyasi (bolsheviklar) Oʻrta Osiyo byurosida, 1934—1936-yillarda Oʻzbekiston Kompartiyasi (bolsheviklar) Markaziy Qoʻmitasida qishloq xoʻjaligi boʻlimi instruktori lavozimlarida ishlagan.

1936-yil 15-iyulda u hibsga olinib, keyin NKVD zindonlarida otib tashlangan.

Stalin vafotidan keyin 1956-yilda uning nomi oqlangan.

 Hayoti 
1888-yilda Toshkent shahrida tugʻilgan. 7 yoshida otasidan ayrilgan u akasi Muhammad Sharif Maxsumning qoʻlida tarbiyalangan. Hamid Zoxir bolaligidanoq qiziquvchanligi, bilimga intilishi bilan ajralib turganligi uchun ukasi akasi nafaqat yaxshi islomiy taʼlim bergan, balki oʻsha paytda yangi boʻlgan rus tilidagi maktabda oʻqish imkoniyatini ham bergan.

1905—1906-yillarda rus maktabini tugatgach, rus gimnaziyasida oʻqishni davom ettirgan. Gimnaziyada u iqtisod, siyosatshunoslik, adabiyot asoslarini oʻrgangan, rus va nemis tilida ravon muloqot darajasida soʻzlasha olgan.

1917-yilda Xamid Zoxir Vasida ismli qizga uylangan. U mashhur ilohiyot olimi, shariat boʻyicha mutaxassis Mudaris Said Noʻmonxonning qizi edi.

Ularning turmushidan 4 farzand: qizi Manzura (1921-yil), oʻgʻli Akmal (1923-yil), qizi Margʻuba (1925-yil) va oʻgʻil Aslam (1928-yil) dunyoga keldi.

Oʻgʻil Akmal 1943-yilda urushga joʻnab, Vatan himoyasida halok boʻlgan.

Qolgan bolalar ogʻir turmush sharoiti va „xalq dushmanining oʻgʻli“ degan qora dogʻga qaramay, otalariga munosib boʻlib voyaga yetishgan. Onalari Vosida aya (1902—1998-yillar) ularga yaxshi tarbiya va taʼlim berishga muvaffaq boʻlgan.

Toʻngʻich qizi Manzura Hamidova (1921—2010-yillar) Oʻzbekistondagi eng yirik kardiolog, tibbiyot fanlari doktori, professor, xizmat koʻrsatgan fan arbobi boʻlgan.

Oʻrtancha qizi Margʻuba Hamidova (1925—2017-yillar) umumiy amaliyot shifokori boʻlib ishlagan.

Kenja oʻgʻli Aslam Hamidov Abu Rayxon Beruniy nomidagi Toshkent davlat texnika universitetining „Qishloq xoʻjaligi mashinasozligi“ kafedrasida professor boʻlib ishlagan.

 

Turkum:1888-yilda tugʻilganlar
Turkum:1936-yilda vafot etganlar
Turkum:Toshkentda tugʻilganlar
Turkum:Sovet Ittifoqi Kommunistik Partiyasi aʼzolari
Yevgeniy Pomazan

Pomazan Yevgeniy Valeriyevich (1989-yil 31-yanvar, Angren shahri, Oʻzbekiston SSR) – rossiyalik futbolchi, SKA-Xabarovsk klubi darvozaboni.

 Biografiyasi 
 Klublardagi faoliyati 
Pomazan Yevgeniy Valeriyevich 2006-yilgacha „Kuban-89“ yoshlar jamoasida oʻynagan, shundan soʻng u klubning asosiy roʻyxatiga kiritilgan, ammo oʻsha mavsumda umuman maydonga tushmagan. 2007-yil 27-iyunda u Kubanning asosiy jamoasi tarkibida Rossiya kubogi 1/16 finalida birinchi oʻyinini oʻtkazgan. 2007-yil 24-iyulda SSKA klubiga 2007-yil 15-dekabrgacha ijaraga berilgan. U 28-oktyabr kuni chempionatning 28-turidan oʻrin olgan uy uchrashuvi „Krilya Sovetov“ ga (4:2) qarshi oʻyinda maydonga tushgan. 2007—2008-yilgi mavsum oraligʻida jamoada yaxshi oʻyin koʻrsatdi. SSKA 2008-yilgi mavsumda yoshlar jamoasida 11 ta oʻyin oʻtkazgan, 8 ta gol oʻtkazib yuborgan va 7 ta quruq oʻyin oʻtkazgan Pomazanni sotib olgan.

2010-yilning qishida „Ural“ ga ijaraga berilgan. 2011-yilning fevralida u „Spartak-Nalchik“ga ijaraga berilgan. 2011-yil 31-avgustda „Anji“ ga koʻchib oʻtgan. 2013-yilning iyun oyida esa „Ural“ga bir yilga ijaraga berilgan, ammo avgust oyi oxirida „Maxachqal’a“ klubiga qaytarilgan.

2017—2018-yilgi mavsumdan boshlab „Baltika“ da oʻynagan, 2020-yil iyun oyida Minskning „Dinamo“ klubiga koʻchib oʻtgan. U 2021—2022-yilgi mavsumni „Chayka“ klubida oʻtkazgan va jamoa sardori boʻlganВратарь Евгений Помазан покинул «Чайку». Голкипер является чемпионом юношеского Евро-2006.

 Terma jamoadagi faoliyati 
Pomazan Yevgeniy Valeriyevich 2006-yilda Rossiya yoshlar terma jamoasi aʼzosi sifatida Yevropa chempioni boʻlgan. Asosiy vaqtdan keyingi penaltilar seriyasi natijasiga koʻra, final oʻyinida Rossiya terma jamoasi Chexiya terma jamoasi ustidan gʻalaba qozongan. Pomazan esa turnirning eng yaxshi futbolchisi deb topilgan.

 Yutuqlari 
 SSKA 
 Rossiya chempionatining bronza medali sovrindori (2007)
 Rossiya kubogi gʻolibi (2008/09)
 Rossiya Superkubogi gʻolibi (2009)

 Anji 
 Rossiya chempionatining bronza medali sovrindori (2012/13)
 Rossiya kubogi finalchisi (2012/13)

 Kuban 
 Rossiya kubogi finalchisi (2014/15)

 Rossiya U-17 terma jamoasi 
 2006-yil yoshlar oʻrtasidagi Yevropa chempionati gʻolibi
 Yoshlar oʻrtasidagi Meridian kubogi musobaqasi gʻolibi

 

 
CSKA Moscow profile 

Turkum:Rossiyalik erkak futbolchilar
Turkum:Erkak futbol darvozabonlari
Turkum:FC Kuban Krasnodar futbolchilar
Turkum:PFK SSKA Moskva futbolchilari
Turkum:FC Ural Yekaterinburg futbolchilari
Turkum:PFC Spartak Nalchik futbolchilari
Turkum:FC Anji Mahachqalʼa futbolchilari
Turkum:FC Baltika Kaliningrad futbolchilari
Turkum:FC Dinamo Minsk futbolchilari
Turkum:FC Chayka Peschanokopskoye futbolchilari
Turkum:FC SKA-Khabarovsk futbolchilari
Turkum:Rossiya Premyer-ligasi futbolchilari
Turkum:Rossiya Birinchi ligasi futbolchilari
Turkum:Rossiya Ikkinchi ligasi futbolchilari
Turkum:Belarus Premyer-ligasi futbolchilari
Turkum:Rossiyalik muhojir erkak futbolchilari
Turkum:Belarusdagi muhojir erkak futbolchilar
Turkum:Alifbo boʻyicha sportchilar
Artyom Ajgirevich

Artyom Ivanovich Ajgirevich (1976-yil 18-avgust, Toshkent, Oʻzbekiston SSR) – rossiyalik olim. 2023-yildan Moskva davlat texnika universiteti rektori.

 Hayoti 
Artyom Ivanovich Ajgirevich 1976-yil 18-avgustda Toshkent shahrida tugʻilgan. Moskvadagi Suvorov nomidagi harbiy bilim yurtini tugatgan. 2000-yilda Moskva iqtisodiyot va huquq akademiyasini tamomlagan. Artyom Ajgirevichning ilmiy faoliyat sohasi ekologiya hisoblanadi va ushbu sohada 2002-yilda fan nomzodi ilmiy darajasini olish uchun nomzodlik dissertatsiyasini himoya qilgan. Dissertatsiya mavzusi esa Intensifikatsiya UF-texnologii obezzarajivaniya vodi

dlya lokalizatsii negativnix vozdeystviy sistem vodosnabjeniya na okrujayushuyu sredu boʻlgan. 2009-yilda Rossiya Federatsiyasi Prezidenti huzuridagi Rossiya davlat boshqaruvi akademiyasi Oliy kasbiy taʼlim davlat taʼlim muassasasida tahsil olgan. 2015-yilda esa Milliy tadqiqot universiteti Iqtisodiyot oliy maktabida kasbiy qayta tayyorlov kursida oʻqigan. 2007-yildan 2019-yilgacha Rossiya mashinasozlik muhandislari uyushmasi ijrochi direktorining birinchi oʻrinbosari. 2012-yildan 2019-yilgacha Liga sodeystviya oboronnim predpriyatiyam uyushmasi ijrochi direktori. 2019-yildan 2022-yilgacha esa Tver viloyati hokimyati raisining oʻrinbosari. 2023 yil yanvardan – amaldagi Moskva avtomobil va magistral davlat texnika universiteti rektori. Artyom Ivanovich Ajgirevich bir qator nashr etilgan ilmiy va uslubiy ishlar, shuningdek, 40 ga yaqin ixtirolar uchun patent olgan muallif hisoblanadi.

 Mukofotlari 
2014-yil

Rossiya Federatsiyasi Sanoat va savdo vazirligining Faxriy mexanik muhandis faxriy unvoni

Rossiya Federatsiyasining ekologik, texnologik va yadroviy nazorat boʻyicha koʻrsatgan xizmatlari uchun Melnikova medali

2017-yil

Rossiya Federatsiyasi Sanoat va savdo vazirligining oʻqotar qurollar dizaynerigi sohasida koʻrsatgan xizmatlari uchun Kalashnikov medali

2020-yil

„Vatanga xizmatlari uchun“ medali

 

Turkum:Rossiya olimlari
Grigoriy Shuxovtsov

Shuxovtsov Grigoriy Sergeyevich (1983-yil 10-iyunda tugʻilgan, Chinoz, Oʻzbekiston SSR) – rossiyalik professional basketbolchi.

 Faoliyati 
Shuxovtsov faoliyatini Moskvaning „Dinamo“ klubi yoshlar jamoasida boshlagan. Birinchi mavsumida u oʻrtacha 5 ochko va 5,8 ribaund toʻplagan. Keyingi yillarda har bir oʻyinda 9,1 ochko va 7,3 ribaund toʻplagan. Mavsum davomida 50ta oʻyinda 48 ta zarba yoʻllagan.

2006—2007-yilgi mavsumda Grigoriy „Dinamo“ning asosiy jamoasida debyut qilgan, biroq 6ta oʻyinda maydonga tushgan. Mavsum davomida oʻrtacha 1,7 ochko va 2 ta ribaund qayd etgan. U mavsumning koʻp qismini „Dinamo-2“da oʻtkazgan va yoshlar oʻrtasidagi chempionatni 56,8% otish aniqligi bilan yakunlagan.

2008-yil yanvar oyida Shuxovtsov „Dinamo“dan Litvaning „Neptunas“ klubiga ijaraga berilgan va u yerda 9 oʻyinda oʻrtacha 7,9 ochko va 7,6 ribaund toʻplagan.

Litva chempionatining 2008—2009-yilgi mavsumida birinchi marta toʻliq harakat qilgan. Basketbolchi „Sakalay“ klubiga koʻchib oʻtgan va klub safida chempionatning 22 oʻyinida ishtirok etgan. Oʻshanda Grigoriy oʻrtacha 9,7 ochko va 7,6 ribaund qayd etgan.

2009-yilda Grigoriy Rossiyaga qaytib kelgan va „Lokomotiv-Kuban“dagi birinchi mavsumdan soʻng mamlakat terma jamoasiga taklif olgan.

Keyingi mavsumda Shuxovtsov ikki marta koʻproq (36 ta) oʻyinda qatnashgan. Oʻrtacha koʻrsatkich har bir oʻyinda 4,5 ochkogacha pasaygan, ammo otish foizi 50 dan pastga tushmagan (2011—2012-yilgi mavsumda 54,1).

2012-yil sentyabrda tizzasining oldingi xochsimon bogʻlami yorilib ketgan. Garastas kubogi oʻyinida Neptunas oʻyinchilaridan biri bilan baxtsiz toʻqnashuvda oyogʻini shikastlab olgan. Oʻyin vaqti oz boʻlishiga qaramay, Grigoriy „Lokomotiv-Kuban“ga yevrokubokda gʻalaba qozonishga yordam bergan va 9ta oʻyinda oʻrtacha 4,1 ochko toʻplagan.

Shuxovtsov 2013—2014-yilgi mavsumni „SSKA“ klubida oʻtkazgan. Armiya jamoasi tarkibida Grigoriy 16 ta rasmiy oʻyinda qatnashgan (1 tasi boshlangʻich beshlikda), maydonda jami 66,5 daqiqa oʻtkazgan hamda shu vaqt ichida u 21 ochko, 16 ta toʻp, 2 ta pas amalga oshirgan.

2016-yilning fevral oyida Shuxovtsov 2015—2016-yilgi mavsum oxirigacha shartnoma imzolab, „Lokomotiv-Kuban“ga qaytgan.

2016-yilning iyun oyida u „Krasnodar“ klubi bilan shartnomasini 1 yilga uzaytirgan.

2017-yil iyul oyida Shuxovtsov „UNICS“ klubiga koʻchib oʻtgan. Qozon jamoasi tarkibida u VTB Birlashgan ligasining 13 ta uchrashuvida qatnashib, 6 daqiqa davomida 1,9 ochko va 1,8 ribaund toʻplagan.

Grigoriy 2018-yilning oktyabr oyidan faoliyatini „Parma“da davom ettira boshlagan.

 

Turkum:Rossiya sport ustalari
Turkum:Rossiya basketbolchilari
Aydabol

Aydabol-biy Qulboldi oʻgʻli (AydabulPotanin, G. N. Izbrannie sochineniya v trex tomax: Trudi po istorii, etnografii i folkloru – S. 498.) (1599-yili, Toshkent, Qozoq xonligi, hozirgi Oʻzbekiston – XVIII asr, Qozoq xonligi) – oʻrta juz argʻin qabilasining Suyindiq urugʻidan boʻlgan qozoq biyi va notiq, argʻinlarning ajdodi. 

Qulboldi botirning toʻngʻich rafiqasi (Baybishe)dan uch oʻgʻil – Qulyuk, Tulpar va kichigi Aydabol tugʻilganArtikbaev, J. O. Istoricheskoe nasledie Mashxur Jusup Kopeeva – S. 185..

Rus geografi, etnografi va folklorshunosi Grigoriy Nikolaevich Potanin asarlarida Aydabul sifatida tilga olingan.

 Kelib chiqishi 
Aydabol-biy – oʻrta juzdagi argʻin qabilasining Suyundiq urugʻidan boʻlgan. Qozoqlarning oʻrta yuzi asoschisining otasi (mifologik nuqtai nazardanSabitov, J. M. KAZAXSKOYe ShYeJIRYe KAK ISTOChNIK PO ISTORII KAZAXOV – S. 1.), argʻin qabilasining ajdodi. Yettinchi avlodda biy va oqin, oltinchi avlodda yuz yoshga toʻlgan Qutan (Qodan), uchinchi avlodda esa soʻfiylik taʼlimotining tarqatuvchisi Meyram boʻlgan.

 Hayoti 
Aydabol-biy Qulboldi oʻgʻli 1599-yil Toshkentda Qulboldi botirning oilasida tugʻilganAllabergen, K. M., Arin, Ye. M., Batkeeva, B. T. Bіr tuar dara tұlgʻalar – S. 16.. 13 yoshidan boshlab xalq tomonidan biyKumargajin, A. S. Moy Karatay ata. Po sledam Pilnogo poxoda – S. 12. sifatida tan olingan. Uning uchta rafiqasi, toʻqqiz oʻgʻli Allabergen, K. M. Aydabol Sari batir – S. 9. va bitta AqbilekAbjanov X. M., Nurimbetova G. R. DVIJYeNIYe ISTORII I ISTORIChYeSKAYa MISL (NA MATYeRIALAX KAZAXSTANA I YeVROPI EPOXI PROSVYeЩYeNIYa) Ona bila edinstvennoy docheryu biya svoego vremeni Aydobola. Data obraщeniya: 3 sentyabrya 2015. Arxivirovano 23 sentyabrya 2015 goda. ismli qizi bor edi. Birinchi rafiqasidan – Janqoʻzi, Malqoʻzi, Kenjeqoʻzi ismli oʻgʻillari tugʻilgan. Ikkinchisidan – Qoraqoʻzi, Boʻzqoʻzi va Oqqoʻzi. Uchinchi rafiqasidan – Taygeltir, Kojageldi va Qosjete. Kenjeqoʻzining toʻngʻich rafiqasidan tugʻilgan kenja oʻgʻli erta vafot etib, uning kuyovi Qoratoy botirning qizi beva boʻlib qoladi. Aydabolning uch rafiqasidam tugʻilgan oʻgʻillarning hammasi isteʼdodli oqinlar, biylar va botirlar boʻlgan. Qizi Aqbilek esa zodagon folbin, tikuvchi va mohir toʻquvchi boʻladi.

Aydabolning oʻlim sanasi, holatlari va sababi nomaʼlum. U 1680-yilda vafot etgan.

 

 
 AYDABOL BI 
 Dalbinskaya (Aydabolskaya) volost Pavlodarskogo uezda. 
 Vliyatelneyshie ordinsi Bayan-Aulskogo vneshnego okruga(1830—1868 gg., po materialam Tsentralnogo Gos.arxiva Kazaxstana-TsGA RK). Prodoljenie. Aydabolskaya volost. 
 Vliyatelneyshie ordinsi Bayan-Aulskogo vneshnego okruga(1830—1868 gg., po materialam Tsentralnogo Gos.arxiva Kazaxstana-TsGA RK). Prodoljenie. Jangozi-Aydabolskaya volost. 
 Potomki Aydabola 

 
 
 
 
 
 
 
 
 
 
 
 
 

Turkum:1599-yilda tugʻilganlar
Turkum:Toshkentda tugʻilganlar
Kategoriya: 1680-yilda vafot etganlar
Turkum:Argʻinlar
Kategoriya:Qozogʻiston tarixi
Turkum:Qozoq bilari
Timur Akuluv

Akulov Timur Yuryevich (25-aprel 1953-yil, Yangiyoʻl – 2-may 2018-yil, Qozon) – davlat va siyosat arbobi. 2012-yil 19-iyuldan Tatariston Respublikasidan VI chaqiriq Rossiya Federatsiyasi Federal Majlisi Davlat Dumasi deputati, Rossiya parlamentidagi Mudofaa qoʻmitasi aʼzosi. Ilgari Tatariston maʼmuriyatida turli lavozimlarda ishlagan.

 Biografiyasi 
Timur Akulov 1953-yil 25-aprelda Oʻzbekiston SSR Toshkent viloyatining Yangiyoʻl shahrida tugʻilgan.

Mehnat faoliyatini 1970-yilda Oʻzbekiston SSR Toshkent viloyati Yangiyoʻl tumani Kalinin nomidagi kolxozda boshlagan.

Sovet Armiyasi safida muddatli harbiy xizmatni oʻtagan. Keyin Leningraddagi Orjonikidze nomidagi Boltiqboʻyi kemasozlik zavodida kema montajchisi boʻlib ishlagan.

1974-yilda Timur Aqulov Leningrad davlat universitetining Sharq fakultetiga oʻqishga kirgan. 1979-yilda esa bu universitetni imtiyozli diplom bilan tamomlagan. Sharqshunos-tarixchi mutaxassisligini olgan.

Universitetni bitirganidan soʻng 1979—1982-yillarda Yaman Xalq Demokratik Respublikasida harbiy tarjimon boʻlib ishlagan.

1982-yilda ilmiy kutubxona xodimi boʻlgan.

1983-yilda Qozon davlat universitetida assistent lavozimini egallagan hamda u yerda 1991-yilgacha ishlagan. 1988—1991-yillarda Adan shahridagi (Yaman Respublikasi) Ijtimoiy fanlar institutida oʻqituvchi boʻlib ishlagan.

1991-yilda Tatariston Respublikasi Prezidentining xalqaro masalalar boʻyicha maslahatchisi lavozimiga tayinlangan. 1994-yilda esa lavozimi Tatariston Respublikasi Prezidentining xalqaro masalalar boʻyicha Davlat maslahatchisi darajasiga koʻtarilgan.

1995-yilda Timur Akulov Tatariston Respublikasi Prezidentining Tashqi aloqalar departamenti direktori boʻlgan. 2010-yil mart oyida u Tatariston Respublikasi Prezidentining tashqi aloqalar departamenti direktori lavozimini egallagan. 2011-yil mart oyida esa Tatariston Respublikasi Prezidentining yordamchisi lavozimiga tayinlangan.

2011-yilda Rossiya Federatsiyasi Davlat Dumasiga saylangan. Davlat Dumasi deputati sifatida u chet eldagi vatandoshlar bilan ishlash boʻyicha hukumat komissiyasining aʼzosi, shuningdek, Rossiya Federatsiyasining taʼsis etuvchi sub’ektlarining Xalqaro va tashqi iqtisodiy aloqalar boʻyicha maslahat kengashining aʼzosi boʻlgan.

Timur Akulov 2018-yil 2-may kuni Qozon shahrida vafot etdi.

 Shaxsiy hayoti 
Timur Akuluv turmush qurgan. Ikki nafar oʻgʻli va bitta nabirasi bor.

 

 
 
 
 
 
 

Turkum:Rossiyalik siyosatchilar
Urishbay Chomanov

Chomanov Urishbay Chomanovich – oziq-ovqat ishlab chiqarish texnologiyasi sohasidagi sovet va qozoq olimi, texnika fanlari doktori (1991), professor (1992), Qozogʻiston Respublikasi Milliy Fanlar akademiyasi akademigi (2003).

 Biografiyasi 
Urishbay Chomanov 1948-yil 2-yanvar sanasida Toshkent viloyati, Shoʻralisoy qishlogʻida tugʻilgan.

1971-yilda Chimkent shahrida joylashgan Qozog‘iston kimyo-texnologiya institutini muhandis-mexanik mutaxassisligi boʻyicha tamomlagan. 1971—1975-yillar otaligʻida Jambul yengil va oziq-ovqat sanoati texnologik institutida dars bergan.

1976-yilda Moskva goʻsht va sut sanoati texnologik instituti qoshidagi oziq-ovqat mahsulotlarini qayta ishlashning elektrofizik usullari muammoli tadqiqot laboratoriyasining aspiranturasiga oʻqishga kirgan. 1979-yilda „Gigroskopik xususiyatlarni tadqiq qilish va suv faolligini, goʻsht va goʻsht mahsulotlarining namligini aniqlash usullari va qurilmalarini ishlab chiqish“ mavzusida nomzodlik dissertatsiyasini himoya qilgan

1980—1985-yillarda Semipalatinsk goʻsht va sut sanoati institutida ishlagan. 1986-yildan Moskva davlat amaliy biotexnologiya universitetining doktoranti boʻlgan. 1990-yilda esa „Oziq-ovqat mahsulotlarida namlik munosabatlarini tahlil qilish uchun termodinamik usullar va vositalarni ishlab chiqish“ mavzusida doktorlik dissertatsiyasini himoya qilgan.

1991—1994-yillarda Semipalatinsk goʻsht va sut sanoati texnologik universitetida ilmiy ishlar boʻyicha prorektor lavozimida ishlagan. 1995—2001-yillarda Qozogʻiston oziq-ovqat sanoati ilmiy-tadqiqot instituti direktori boʻlgan. 2001—2002-yillarda Olmaota texnologik universitetida kafedra mudiri lavozimida ishlagan.

2007-yildan Qozogʻiston oziq-ovqat va qayta ishlash sanoati ilmiy-tadqiqot institutida qishloq xoʻjaligi mahsulotlarini qayta ishlash va saqlash texnologiyasi boʻlimi mudiri boʻlib ishlay boshlagan.

Ilmiy qiziqishlar yoʻnalishi: oziq-ovqat va goʻsht-sut sanoatida yangi texnika va yangi texnologiyalarni ishlab chiqish.

Urishbay Chomanov 200 dan ortiq ilmiy ishlar muallifi, 50 dan ortiq patent va ixtirolarga mualliflik guvohnomalariga ega. „Goʻsht, sut, baliq mahsulotlari va muzlatgichlar ishlab chiqarish texnologiyasi“ va „Oziq-ovqat mahsulotlari ishlab chiqarish jarayonlari va apparatlari“ mutaxassisliklari boʻyicha ilmiy maktab tashkil etgan hamda uning rahbarligida 4 ta doktorlik va 8 ta nomzodlik dissertatsiyalari himoya qilingan.

1991-yilda Texnika fanlari doktori, 1992-yilda professor, 2003-yilda esa Qozog‘iston Respublikasi Milliy Fanlar Akademiyasi akademigi unvonlariga ega boʻlgan. „Qozogʻiston Respublikasida xizmat koʻrsatgan oʻqituvchi“ koʻkrak nishoni bilan taqdirlangan.

 

 
 http://nblib.library.kz/elib/library.kz/journal/%D0%A7%D0%BE%D0%BC%D0%B0%D0%BD%D0%BE%D0%B2%20%D0%A3.%D0%A7..pdf
 NAN RK. Ensiklopedicheskiy spravochnik. – Almati, 2016. – 186 s.
 foto https://rpf.kz/?p=314

Turkum:Toshkent viloyatida tugʻilganlar
Turkum:1948-yilda tugʻilganlar
Turkum:Alifbo boʻyicha olimlar
Ikrom Akmalov

Akmalov Ikrom (1922-yil, Toshkent, Turkiston ASSR – vafot etgan sanasi nomaʼlum, Toshkent) Oʻzbekiston SSR Xalq xoʻjaligi Soveti V. P. Chkalov nomidagi 84-sonli zavod ishchisi. Sotsialistik Mehnat Qahramoni (1962-yil).

 Biografiyasi 
Ikrom 1922-yilda Turkiston ASSR Toshkent shahrida tavallud topgan. Oʻrta maktabni tugatgach, Toshkentda Oʻzbekiston SSR Xalq xoʻjaligi Soveti V. P. Chkalov nomidagi 84-sonli zavodda (1960-yildan – V. P. Chkalov nomidagi Toshkent aviatsiya zavodi, 1973-yildan – V. P. Chkalov nomidagi Toshkent aviatsiya ishlab chiqarish birlashmasi) qalay quyuvchi, chilangar, misgar boʻlib ishlagan. Ulugʻ Vatan urushi yillarida Li-2 harbiy transport samolyotlarini, 1954-yildan Il-14 va 1961-yildan An-12 samolyotlarini ishlab chiqarishda faol ishtirok etgan.

Ikrom chilangar Ivan Sidorinning shogirdi boʻlgan, keyinchalik ular misgarlar deb atalgan. „Yuz marta oldiga borasan, soʻraysan, yuz marta tushuntiradi, yordam beradi, koʻrsatadi“, – deb eslaydi ustozi Ivan Sindorin haqida.

Akmalov ratsionalizatorlik takliflarini kiritgan. Buning natijasida esa mehnat unumdorligi hamda ishlab chiqarilayotgan mahsulotlarning sifati sezilarli darajada oshgan. SSSR xalq xoʻjaligini rivojlantirishning yetti yillik rejasidagi shaxsiy sotsialistik majburiyatlarini va ishlab chiqarish topshiriqlarini muddatidan toʻrt yil oldin bajargan. SSSR Oliy Kengashi Prezidiumining 1962-yil 2-martdagi („yopiq“) farmoni bilan Ikrom Akmalov „seriyali ishlab chiqarishni tashkil etishda va yangi aviatsiya texnikasini ishlab chiqarishda katta muvaffaqiyatlarga erishgani uchun“ Sotsialistik Mehnat Qahramoni unvoni bilan taqdirlangan. Bundan tashqari Lenin ordeni va "Oʻroq va Bolgʻa" oltin medaliga sazovor boʻlgan.

Xuddi shu farmon bilan zavod direktori Stepan Ivanovich Kadishev va parchinlovchi Taisiya Grigoryevna Pavlova Sotsialistik Mehnat Qahramoni unvoni bilan mukofotlangan.

Ikrom Akmalov nafaqaga chiqqanidan soʻng Toshkentda istiqomat qilgan. Uning oʻlim sanasi aniqlanmagan.

 

Turkum:1922-yilda tugʻilganlar
Turkum:Toshkentda tugʻilganlar
Turkum:Toshkentda vafot etganlar
Turkum:Sotsialistik Mehnat Qahramonlari
Vasiliy Kan

Vasiliy Aleksandrovich Kan (1960-yil 13-dekabr, Toshkent viloyati – 2020-yil 21-mart, Sankt-Peterburg) – sovet va rus karnaychisi, dirijyor va musiqa oʻqituvchisi, Marinskiy teatri simfonik orkestri solisti va dirijyori, Janubiy Koreya radioeshittirishlar orkestri solisti. Rossiyada xizmat koʻrsatgan artist.

 Biografiyasi 
Vasiliy Kan Rimskiy-Korsakov nomidagi Leningrad viloyati maxsus bolalar musiqa taʼlimi uyida Aleksey Petrovich Mitronov sinfida tahsil olgan va u yerni 1977-yilda bitirgan. 1983-yilda Leningrad konservatoriyasini professor Yuriy Bolshiyanov sinfida trubachi sifatida tamomlagan. 1981-yilda Kan Mariinskiy teatr orkestrining solisti boʻlgan. 1984-yildan Mussorgskiy nomidagi musiqa maktabida dars bergan. 1986-yildan 1992-yilgacha Vladimir Spivakov va uning Moskva virtuozi orkestri bilan hamkorlik qilgan. U koʻplab musiqiy konsertlarda qatnashib, u yerda Bax, Handel, Pursel va Skarlatti kabi barokko bastakorlarining asarlarini pikkolo truba va ushbu asbobning boshqa da muvaffaqiyatli ijro etgan. Vasiliy Kanga 1996-yilda Rossiya Federatsiyasida xizmat koʻrsatgan artist unvoni berilgan.

Vasiliy Kan 1997-yildan 2006-yilgacha Janubiy Koreya radioeshittirish simfonik orkestrida ishlagan. , u Gnessin nomidagi Rossiya musiqa akademiyasida Vladimir Zinovyev sinfida dirijyorlikdan tahsil olgan. Vasiliy Kan birinchi marta 2005-yilda Ulyanovsk filarmonik orkestri bilan dirijyor sifatida chiqish qilgan. U Evald guruhi tarkibida konsert namoyishlarida qatnashgan.

Vasiliy Kan Marinskiy teatrining truba solisti va dirijyori boʻlgan. Uning dirijyorlik repertuarida „La Silfid“, „Don Kixot“ va „Nazokatli“ baletlari bor.

Vasiliy Kan 2020-yilning 21-mart sanasidada Sankt-Peterburg shahrida vafot etgan.

 Mukofotlari 
Vasiliy Kan II darajali „Vatanga xizmatlari uchun“ ordeni va Rossiya Federatsiyasida xizmat koʻrsatgan artist unvoni bilan taqdirlangan.

 

 
 Vasiliy Kan Mariinskiy teatrining rasmiy veb-saytida
Turkum:Toshkent viloyatida tugʻilganlar
Vyacheslav Tsoy

Vyacheslav Dinovich Tsoy (1948-yil 11-yanvar, Toshkent viloyati – 1995-yil 28-iyul, Sankt-Peterburg) – jarroh, kinoaktyor, yakkakurash (dzyudo) boʻyicha sport ustasi. Xalqaro jang sanʼatlari akademiyasining asoschisi. Tibbiyot fanlari nomzodi. Qoʻshiqchi Alena Ivantsova bilan turmush qurgan.

 Hayoti 
Vyacheslav Tsoy 1948-yil 11-yanvarda Oʻzbekiston SSR, Toshkent viloyatida tugʻilgan.

Tsoy 1965-yilda Leningradga koʻchib oʻtgan va u yerda 1-tibbiyot institutini tugatgan. U shahar kasalxonasida, Gripp institutida jarroh boʻlib ishlagan hamda individual tarzda sharq tabobati, jumladan, akupunktur bilan shugʻullangan.

Tsoy karate boʻyicha SSSR chempioni hisoblanadi. Karate boʻyicha Leningradning 3 karra chempioni. 1990-yildan buyon mamlakatda taekvondodan dars bergan va xapkidoni rivojlantirgan. U xapkidoda 6-dan, taekvondoda 5-dan, karateda 4-dan belbogʻlari sohibi boʻlgan edi. Tsoy Rossiyaning Xapkido federatsiyasi, Sharq yakkakurashlari, tibbiyoti markazi hamda Sankt-Peterburgdagi koreys madaniyat markazining prezidenti lavozimlarida ishlagan.

Vyacheslav Tsoy filmlarda ham mahorat bilan rol oʻynaganTsoy Vyacheslav Dinovich.

Krasnogvardeyskiy tumanidagi 141-maktab (hozirgi GBOU 141-sonli oʻrta maktab) negizida Jang sanʼati akademiyasiga asos solgan.

Tsoy 1995-yil 28-iyulda Sankt-Peterburgda uzoq masofadan yettita oʻq bilan otib oʻldirilgan. U Sankt-Peterburgdagi Bogoslovskoye qabristoniga dafn qilingan.

 Xotirasi 
Sankt-Peterburgda joylashgan Koreys jang sanʼatlari markazi uning nomi bilan ataladi.

 Filmlari 
1988-yil – Chateau d’If asiri – Li

1988-yil – „Vunderland“ operatsiyasi) – Midzuki

1989-yil – U

1989-yil – Musiqiy oʻyin – Vyacheslav Tsoy

1989-yil – Iskusstvo jit v Odesse – Kitaets

1993-yil – Alyaska bolasi – Jim

Aslida Viktor Tsoy oʻynagan „U“ filmining afishasida Vyacheslav Tsoy aktyorlar orasida yanglishib tilga olingan.

 

Turkum:Sovet erkak aktyorlari
Turkum:Rossiyalik erkak aktyorlar
Turkum:SSSR sport ustasi
Turkum:Fan nomzodlari
Pyotr Alekseyev

Pyotr Fyodorovich Alekseyev (1913-yil 15-yanvar – 1999-yil 3-fevral) – sovet jurnalisti, publitsist, „Sovet Rossiyasi“ (1971–1976) va „Izvestiya“ (1976–1983) gazetalarining bosh muharriri. SSSR Oliy Kengashining 9, 10-chaqiriq deputati.

 Biografiyasi 
Pyotr Fyodorovich 1913-yil 15-yanvarda Toshkentda tavallud topgan.

1932-yildan Toshkent, Samarqand, Novgorodda tahririyat va jurnalistik ishlar bilan shugʻullangan. 1940-yildan KPSS aʼzosi boʻlgan.

Alekseyev 1948-yilda Toshkent davlat pedagogika institutining sirtqi boʻlimini va Sovet Ittifoqi Kommunistik partiyasi huzuridagi Oliy oʻrta maktabning sirtqi boʻlimini tamomlagan.

Alekseyev 1950-yildan 1953-yilgacha „Sovetskoye xlopkovodstvo“ gazetasida, 1953-yildan 1959-yilgacha „Pravda“ gazetasida mas’ul muharrir boʻlib ishlagan.

1959–1960-yillarda KPSS Markaziy Qoʻmitasi apparati aʼzosi boʻlgan.

1960–1962-yillar oraligʻida "Qishloq hayoti" gazetasi bosh muharriri oʻrinbosari, 1962-yilda gazeta bosh muharririning birinchi oʻrinbosari, 1962–1971-yillarda esa bosh muharrir lavozimida faoliyat olib borgan.

1966-yildan KPSS Markaziy Qoʻmitasi hamda 1976-yildan KPSS MK aʻzosi (1971-yildan nomzod) boʻlgan.

1971–1976-yillarda „Sovetskaya Rossiya“ gazetasining bosh muharriri hamda 1976–1983-yillarda esa „Izvestiya“ gazetasining bosh muharriri boʻlib ishlagan. Pyotr Alekseyev 1983-yilda nafaqaga chiqqan.

Muharrir 1999-yil 3-fevralda Rossiyaning Moskva shahrida vafot etgan va Kunsevskoye qabristoniga dafn etilgan.

 „Izvestiya“ gazetasining bosh muharriri 
Lev Tolkunov „Izvestiya“ jurnalining bosh muharriri lavozimidan chetlashtirilgandan soʻng, uning lavozimiga Alekseyev tayinlangan. Alekseyev muharrir boʻlgan davrida koʻplab „qoniqarsiz“ xodimlar ishdan boʻshatilgan yoki chet elga yuborilgan.

Alekseyev bosh muharrir boʻlgan davrda „Izvestiya“ning tiraji ikki baravar kamaygan.

Publitsist Edvin Polyanovskiyning soʻzlariga koʻra, „Izvestiya“ bosh muharriri boʻlgan Pyotr antropofobiyadan aziyat chekkan.

 Mukofotlari 
Pyotr Fyodorovich 1983-yil 14-yanvarda Lenin ordeni, 1971-yilda 9-sentyabrda Oktyabr inqilobi ordeni, uch marta Mehnat Qizil Bayroq ordeni (1948–1962–1963), ikki marta „Hurmat Belgisi“ ordeni (1944–1950) hamda boshqa bir qator medallar bilan taqdirlangan.

 

Turkum:15-yanvarda tugʻilganlar
Turkum:Toshkentda tugʻilganlar
Turkum:1999-yilda vafot etganlar
Turkum:3-fevralda vafot etganlar
Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Jasur Alijonov

Jasur Alijonov (1988-yil 12-may, Toshkent, Oʻzbekiston SSR) – oʻzbek aralash yakkakurashlari boʻyicha murabbiy, sobiq professional bokschi. Yengil vaznda kikbokschi, kikboksing va aralash yakkakurashlar boʻyicha sport ustasi.

 Hayoti 
Jasur Alijonov 1988-yil 12-mayda Toshkent shahrida tugʻilgan. 12 yoshida kikboksing va boks bilan shugʻullana boshlagan. 2008-yilda professional boksda debyut qilgan. Uning professional miqyosdagi ilk gʻalabasi 2008-yil 5-may kuni Abdumanap Qoʻchqorov ustidan qozonilgan. 8 ta jangdan soʻng jarohati tufayli faoliyatini tugatishga majbur boʻlgan.

2013-yilda boks boʻyicha oʻrta vazn toifasida Oʻzbekiston chempionatining kumush medali sovrindori boʻlib, Oʻzbekiston kubogini qoʻlga kiritadi. Bir paytlar Oʻzbekiston terma jamoasi safida bir qancha yirik xalqaro musobaqalarda ishtirok etgan. Jumladan, u Toshkentdagi Sidney Jekson memorialida bronza medalini qoʻlga kiritgan. Xersondagi Nikolay Manger memorialida chorak finalga chiqib, Ukraina vakili Yevgeniy Xitrovga yutqazgan. Olma-Ota shahrida boʻlib oʻtgan jahon chempionatida mamlakat sharafini himoya qilgan. Unda 75 kg vazn toifasida u turnir jadvalidagi dastlabki uchta raqibidan muvaffaqiyatli oʻtib ketadi. Lekin, toʻrtinchi chorak final uchrashuvida esa rossiyalik Artyom Chebotarevdan texnik nokaut bilan magʻlub boʻladi.

2014-yilgi Oʻzbekiston chempionatida oʻrta vazn toifasida chorak finalda toʻxtab, sovrindorlar qatoriga kira olmadi.

2015-yilda Oʻzbekiston milliy chempionatining bronza medali sovrindori boʻldi. Andijon shahrida oʻtkazilgan „Oltin vodiy“ xalqaro turnirida eng yaxshi natija qayd etadi. Asqar Quliboyev sovrinlari uchun Atirauda oʻtkazilgan xalqaro turnirda chorak finalda rossiyalik bokschi Vladislav Fedyuringa yutqazib qoʻygan.

 Faoliyati 
Alijonov professional faoliyatini yakunlagandan keyin, kikboksing va MMA (aralash jang sanʼati) boʻyicha professional murabbiylik faoliyatini boshlaydi. Faol faoliyatidan soʻng darhol Legion Fight Clubda yangi faoliyatini boshlagan. U yerda Mahmud Murodov (UFC jangchisi) va Ramazon Temurovni
tayyorlagan.

 

 
 Jasur Alijanov – profil na sayte Tapology.com
Turkum:Toshkentda tugʻilganlar
Turkum:1988-yilda tugʻilganlar
Turkum:Oʻzbekiston bokschilari
Turkum:SSSRda tugʻilganlar
Turkum:Oʻzbekiston SSRda tugʻilganlar
Turkum:Oʻzbekiston kishilari
Turkum:12-mayda tugʻilganlar
Genrix Altshuller

Genrix Saulovich Altshuller (taxallusi Genrix Altov, 1926-yil 15-oktabr, Toshkent, Oʻzbekiston SSR, SSSR – 1998-yil 24-sentabr, Petrozavodsk, Kareliya Respublikasi, Rossiya) – sovet fantastik yozuvchisi va ixtirochi, Ixtirochilik masalalrini yechish nazariyasi muallifi. Ixtirochilik muammolari rivojlanish nazariyalari texnik tizimlari hamda ijodiy shaxsni rivojlantirish nazariyasi muallifi.

 Biografiyasi 
Genrix Saulovich 1926-yil 15-oktyabrda Toshkent shahrida (SSSR, Oʻzbekiston) Saul Efimovich Altshuller va Rebeka Yulyevna Altshuller oilasida tavallud topgan. Genrix Saulovichning shaxsiy eslashlariga koʻra, uning ota-onasi Ozarbayjon telegraf agentligida uchrashgan va ular oʻrtasida muhabbat paydo boʻlgan. Ammo otasi allaqachon oila qurganligi sababli, diniy urf-odatlar uning yangi turmush qurishiga toʻsqinlik qilgan, shuning uchun yoshlar Toshkentga qochishga majbur boʻlishgan.

1928-yilda oilasi Bokuga (SSSR, Ozarbayjon) qaytib keldi, u yerda Rebekka Yulyevnaning qarindoshlari bilan yarashishdi. Altshuller Ketsxoveli koʻchasi, 113-uyda joylashgan xonadon egasidan ikki xonani ijaraga olgan. Bu hovlida Genrix doimiy ravishda shaxmat, velosport, rasm chizish yoki yangi bilimlarni oʻzlashtirish bilan shugʻullanardi. Keyin Geynrix oʻzining birinchi oqilona taklifini, yaʼni bayramlar vaqtida kerak boʻluvchi koʻchma hojatxonani taqdim etdi.

Genrix oʻrta maktabni aʼlo baholarga tamomladi. Ozarbayjon sanoat institutiga oʻqishga kirdi. 1944-yil fevral oyida neft mexanikasi fakultetining birinchi kursidan boshlab ixtiyoriy ravishda Sovet Armiyasi safiga qoʻshildi.

U bolaligimdan ixtirolar qilardi. Uning birinchi ixtirolari orasida raketa dvigatelli qayiq, oʻt oʻchiruvchi toʻpponcha va skafandr bor edi.

Genrix 1960-yillarning yetakchi rus ilmiy fantastika yozuvchilaridan biri. „Registra nauchno-fantasticheskix idey i situatsiy“ asari, ilmiy-fantastik ocherklar, shuningdek, J. Vern, H. Wellsning, A. Belyayev bashoratlari haqidagi esselar muallifi.

1990-yillardan boshlab ixtirochilik masalalarini yechish nazariyasini tan olish davri dunyoning eng yirik mamlakatlarida boshlandi. TRIZ AQShda jadallik bilan rivojlandi. Bunga AQSh, Yaponiya va boshqa mamlakatlarda Altshuller kitoblarining nashr etilishi va shaxsiy kompyuterlar uchun intellektual dastur „Izobretayushaya mashina“ ning yaratilishi yordam berdi.

1990-yilda Genrix Saulovich va uning rafiqasi Valentina Juravlyova Bokudan Petrozavodskga koʻchib oʻtdilar.

 

Turkum:1926-yilda tugʻilganlar
Turkum:15-oktyabrda tugʻilganlar
Turkum:Toshkentda tugʻilganlar
Turkum:1998-yilda vafot etganlar
Turkum:24-sentyabrda vafot etganlar
Turkum:Sovet yozuvchilari
Ariak Ambartsumov

Araik Karenovich Ambarsumov (1986-yil 22-avgust, Toshkent, Oʻzbekiston SSR) – yengil vazn toifasi boʻyicha rossiyalik bokschi. U 2000-yillarning ikkinchi yarmida boks boʻyicha Rossiya terma jamoasida oʻynagan, Yevropa chempionatining kumush medali sovrindori, Rossiya chempioni, Butunrossiya va xalqaro ahamiyatga molik turnirlar gʻolibi va sovrindori. Musobaqalarda Stavropol oʻlkasi sharafini himoyalagan va "Dinamo" sport jamiyati vakili bo'lgan. Rossiyaning xalqaro sport ustasi. Xalqaro sport ustasi (boks, 57 kg gacha).

 Biografiyasi 
Araik Ambarsumov 1986-yil 22-avgustda Oʻzbekiston SSRning Toshkent shahrida tavallud topgan va keyinchalik Stavropol oʻlkasining Pyatigorsk shahriga doimiy koʻchib kelgan. Shimoliy Kavkaz davlat texnika universitetida (hozirgi Shimoliy Kavkaz Federal universiteti) tahsil olgan.

Ambarsumov oʻn toʻrt yoshida murabbiy V. F. Akatov rahbarligida boks bilan shugʻullanishni boshlagan. Keyinchalik Rossiyada xizmat koʻrsatgan murabbiylar Valeriy Vasilyevich Entalsev hamda Eduard Abramovich Djagrayevga shogird tushgan. Araik yengil vazn toifasida (57 kg) boks sporti boʻyicha musobaqalarda ishtirok etgan. Musobaqalarda Pyatigorsk shahrining „Dinamo“ sport jamiyati nomidan chiqish qilgan. 

Sportchi birinchi marta 2006-yilda Olmaota shahrida boʻlib oʻtgan talabalar oʻrtasidagi jahon chempionatida kumush medalni qoʻlga kiritgan.

Ambarsumov sport karyerasidagi eng katta muvaffaqiyatini 2008-yilgi mavsumda, Kaliningraddagi Rossiya chempionatida yengil vazn toifasida boʻlgan musobaqada qoʻlga kiritgan. Bir qator muvaffaqiyatli oʻyinlari tufayli Rossiya terma jamoasining asosiy jamoasi aʼzosiga aylangan va Liverpuldagi Yevropa chempionatida mamlakat sharafini himoya qilish huquqiga ega boʻlgan. Araik Liverpuldagi musobaqada finalga chiqqan va kumush medalni qoʻlga kiritgan (hal qiluvchi bahsda ukrainalik nomdor bokschi Vasiliy Lomachenkoga 1:7 hisobida yutqazgan). Ushbu ajoyib muvaffaqiyati uchun unga „Rossiyaning xalqaro toifadagi sport ustasi“ faxriy unvoni bilan taqdirlangan.

Araik Karenovich 2014-yilgacha sport boʻlib faol shug'ullangan. U muntazam ravishda Rossiya milliy chempionatlarida qatnashgan, lekin hech qachon gʻoliblar qatoriga kira olmagan. Boksyor Abramovich Stavropol o'lkasining Pyatigorsk shahrida istiqomat qiladi.

 

Turkum:22-avgustda tugʻilganlar
Turkum:Toshkentda tugʻilganlar